2018. gada 6. jūnijā Rīkojums Nr. 253

Rīgā (prot. Nr. 27 16. §)

**Par zemes vienības piekritību valstij un valstij piekrītošā nekustamā īpašuma "Rešņi" Vilces pagastā, Jelgavas novadā, nodošanu Jelgavas novada pašvaldības īpašumā**

1. Saskaņā ar Zemes pārvaldības likuma 17. panta piekto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. panta otrās daļas 1. punktu un Ministru kabineta 2016. gada 29. marta noteikumu Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" 2. punktu izņemt no rezerves zemes fonda un saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu nodot Jelgavas novada pašvaldības īpašumā valstij piekrītošo zemes vienību (zemes vienības kadastra apzīmējums 5490 006 0127) 0,25 ha platībā – "Rešņos", Vilces pagastā, Jelgavas novadā (turpmāk – zemes vienība), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu un 45. panta pirmo daļu Valsts ieņēmumu dienestam nodot bez atlīdzības Jelgavas novada pašvaldības īpašumā valstij piekrītošo nekustamo īpašumu "Rešņi" (nekustamā īpašuma kadastra Nr. 5490 006 0127) – dzīvojamo māju (būves kadastra apzīmējums 5490 006 0067 001) un saimniecības ēku (būves kadastra apzīmējums 5490 006 0067 002) – Vilces pagastā, Jelgavas novadā (turpmāk – bezmantinieka manta), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

3. Pilnvarot Jelgavas novada pašvaldību parakstīt nostiprinājuma lūgumu par zemes vienības un bezmantinieka mantas ierakstīšanu zemesgrāmatā uz valsts vārda (turpmāk – nekustamais īpašums), kā arī veikt citas nepieciešamās darbības īpašuma tiesību nostiprināšanai.

4. Jelgavas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. un 2. punktā minēto funkciju īstenošanai.

5. Jelgavas novada pašvaldībai, nostiprinot zemesgrāmatā īpašuma tiesības uz nekustamo īpašumu:

5.1. ierakstīt zemes vienību un bezmantinieka mantu zemesgrāmatā uz valsts vārda vienlaikus ar Jelgavas novada pašvaldības īpašuma tiesību nostiprināšanu;

5.2. norādīt, ka īpašuma tiesības nostiprinātas uz laiku, kamēr Jelgavas novada pašvaldība nodrošina šā rīkojuma 1. un 2. punktā minētās funkcijas īstenošanu;

5.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

6. Šā rīkojuma 5.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Vides aizsardzības un

reģionālās attīstības ministra vietā –

satiksmes ministrs Uldis Augulis